Proiect
PARLAMENTUL REPUBLICII MOLDOVA

LEGE 

pentru modificarea şi completarea Codului 
cu privire la contravenţiile administrative


Parlamentul adoptă prezenta lege organică.

Articol unic. – Codul cu privire la contravenţiile administrative, aprobat prin Legea R.S.S. Moldoveneşti din 29 martie 1985 (Veştile Sovietului Suprem şi ale Guvernului R.S.S. Moldoveneşti, 1985, nr. 3, art. 47), cu modificările şi completările ulterioare, se modifică şi se completează după cum urmează:

1. Articolul 113: 

la alineatul întîi:

cuvintele „în zona aerodromului” se substituie prin cuvintele „în zona aerodromului (aeroportului)”, iar cuvintele „distingerea aerodromurilor” - prin cuvintele „distingerea aerodromului (aeroportului)”;

în sancţiune, cuvintele „cinci unităţi convenţionale” se substituie prin cuvintele „de la douăzeci la treizeci unităţi convenţionale”, iar cuvintele „pînă la zece unităţi convenţionale” - prin cuvintele „de la cincizeci la o sută unităţi convenţionale”;
la alineatul doi: 
în sancţiune, cuvintele „cinci unităţi convenţionale” se substituie prin cuvintele „de la patruzeci la cincizeci unităţi convenţionale”, iar cuvintele „pînă la zece unităţi convenţionale” - prin cuvintele „de la o sută la două sute unităţi convenţionale”;

cuvintele „utilajelor de aerodrom” se substituie prin cuvintele „utilajelor de aerodrom (aeroport)”, iar cuvintele „indicatoarelor de aerodrom” – prin cuvintele „indicatoarelor de aerodrom (aeroport)”;
la alineatul trei:

în sancţiune, cuvintele „douăzeci unităţi convenţionale” se substituie prin cuvintele „cincizeci unităţi convenţionale”;
ultimul alineat se exclude.

2. Articolul 114 va avea următorul cuprins: 

„Articolul  114. Încălcarea regimului de acces limitat pe teritoriul  

                          aeroportului /aerodromului şi la obiectele amplasate 
                          pe acest teritoriu
Încălcarea regimului de acces limitat pe teritoriul aeroportului/aerodromului şi la obiectele amplasate pe acest teritoriu, cu excepţia aerogării,  –

se sancţionează cu amendă, aplicată persoanelor fizice, de la zece la douăzeci unităţi convenţionale.” 

 3.  La alineatul întîi din articolul 115, în sancţiune, cuvintele „pînă la trei unităţi convenţionale” se substituie prin cuvintele „de la zece la treizeci unităţi convenţionale”.

 4.   Articolul 116 va avea următorul cuprins:

„Articolul 116. Lipsa la bordul aeronavelor a documentelor prevăzute 
    de reglementările în vigoare

Lipsa la bordul aeronavelor a documentelor prevăzute de reglementările în vigoare (certificatul de înmatriculare a aeronavei, certificatul de operator aerian, certificatul de navigabilitate, certificatul acustic, autorizaţia de exploatare a rutei aeriene, autorizaţia de exploatare a emiţătoarelor radio, poliţele de asigurare a aeronavei, pasagerilor şi pentru răspunderea civilă faţă de terţe persoane, manualului operaţional de zbor, misiunea de zbor, planul operaţional de zbor, jurnalul tehnic al aeronavei, fişa de masă şi centrare) –

se sancţionează cu amendă, aplicată persoanelor cu funcţii de răspundere, de la o sută la două sute unităţi convenţionale.”

5. Se completează cu zece articole noi, art. 1161-11610, cu următorul cuprins:

„Articolul 1161. Încălcarea condiţiilor şi regulilor de exploatare a tehnicii 
                          aeronautice 

Încălcarea condiţiilor şi regulilor de exploatare a tehnicii aeronautice –

se sancţionează cu amendă de la cincizeci la trei sute unităţi convenţionale.

Articolul 1162. Încălcarea condiţiilor care au stat la baza 
                         certificării/autorizării iniţiale şi a standardelor operaţionale


Încălcarea condiţiilor care au stat la baza certificării/autorizării iniţiale şi a standardelor operaţionale, determinate de reglementările aeronautice naţionale,  –

se sancţionează cu amendă, aplicată persoanelor cu funcţii de răspundere, de la o sută cincizeci la două sute cincizeci unităţi convenţionale.

Articolul 1163. Încălcarea reglementărilor referitoare la condiţiile de 
                        deservire la sol a aeronavelor


Încălcarea reglementărilor referitoare la condiţiile de deservire la sol a aeronavelor –


se sancţionează cu amendă de la treizeci la cincizeci unităţi convenţionale.

Articolul 1164. Încălcarea regulilor de autorizare a personalului aeronautic


Îndeplinirea de către personalul aeronautic (piloţi, însoţitori de bord, ingineri, navigatori etc.) a atribuţiilor în lipsa documentului de autorizare corespunzător –


se sancţionează cu amendă, aplicată persoanelor fizice, de la patruzeci la cincizeci unităţi convenţionale.

Aceleaşi acţiuni efectuate în posesia documentului de autorizare cu termenul de valabilitate expirat sau nevalidat –


se sancţionează cu amendă, aplicată persoanelor fizice, de la patruzeci la cincizeci unităţi convenţionale şi privarea de dreptul de a exercita atribuţii ce revin personalului aeronautic (piloţilor, însoţitorilor de bord, inginerilor, navigatorilor etc.) pentru o perioadă de la două luni la patru luni.


Aceleaşi acţiuni, admise de către administraţiile întreprinderilor/organizaţiilor în care este angajat personalul aeronautic,  –


se sancţionează cu amendă, aplicată persoanelor cu funcţii de răspundere, de la două sute la trei sute unităţi convenţionale.


Prevederile prezentului articol se extind şi asupra îndeplinirii atribuţiilor în cazul calificărilor de tip cu termen expirat sau în lipsa acestora, inclusiv în cazul certificatului medical cu termen expirat sau în lipsa acestuia.

Articolul 1165. Încălcarea normelor cu privire la evidenţa timpului de zbor 
                        şi timpului de odihnă


Încălcarea în cadrul întreprinderilor/organizaţiilor care exploatează aeronave a normelor cu privire la timpul de zbor şi timpul de odihnă al personalului navigant, inclusiv neefectuarea evidenţei timpului de zbor şi timpului de odihnă al membrilor echipajelor de zbor,  –


se sancţionează cu amendă, aplicată persoanelor fizice, de la patruzeci la cincizeci unităţi convenţionale şi persoanelor cu funcţii de răspundere de la două sute cincizeci la trei sute unităţi convenţionale.

Articolul 1166. Încălcarea regulilor la transportarea  încărcăturilor 
                         periculoase la bordul aeronavelor

Încălcarea regulilor cu privire la transportarea încărcăturilor periculoase la bordul aeronavelor –

se sancţionează cu amendă, aplicată persoanelor fizice, de la treizeci la cincizeci unităţi convenţionale, cu confiscarea încărcaturilor periculoase.

Transportarea încărcăturilor periculoase la bordul aeronavei în lipsa autorizaţiei corespunzătoare –

se sancţionează cu amendă, aplicată persoanelor cu funcţii de răspundere ale companiilor aeriene, de la două sute la trei sute unităţi convenţionale, cu confiscarea încărcăturilor periculoase.

Articolul 1167. Încălcarea normelor cu privire la masa maximă admisă de 
                         decolare şi centrare a aeronavei

Încălcarea normelor cu privire la masa maximă admisă de decolare a aeronavei şi centrare a acesteia, calculate pentru condiţiile de zbor,  –

se sancţionează cu amendă, aplicată persoanelor fizice, de la patruzeci la cincizeci unităţi convenţionale şi persoanelor cu funcţii de răspundere de la două sute la trei sute unităţi convenţionale.

Articolul 1168. Împiedicarea accesului la documentele referitoare la 
                         aeronavele exploatate

Refuzul de a pune la dispoziţia inspectorilor documentele referitoare la aeronavele exploatate, inclusiv refuzul de a permite efectuarea inspecţiei întreprinderii/organizaţiei, –


se sancţionează cu amendă, aplicată persoanelor cu funcţii de răspundere, de la două sute la trei sute unităţi convenţionale.

Articolul 1169. Încălcarea cerinţelor cu privire la asigurare în transportul 
                         aerian


Efectuarea transporturilor aeriene fără asigurarea pasagerilor, bagajelor, echipajelor de zbor şi răspunderea civilă faţă de terţe persoane –


se sancţionează cu amendă, aplicată persoanelor cu funcţii de răspundere, de la două sute la trei sute unităţi convenţionale.

Articolul 11610. Neinformarea intenţionată a autorităţilor competente 
                          despre producerea incidentelor sau accidentelor 
                          aeronautice

Neinformarea intenţionată de către operatorul aerian a autorităţilor competente despre producerea incidentelor sau accidentelor aeronautice  –


se sancţionează cu amendă, aplicată persoanelor cu funcţii de răspundere, de la o sută cincizeci la două sute cincizeci unităţi convenţionale.”

6. La articolul 134 alineatul întîi, subalineatul şase se exclude, cu excluderea corespunzătoare şi a sancţiunii.

7. Articolul 212:
la alineatul întîi, cifra „115” se exclude.

la alineatul doi, subpunctul 3) se exclude.

 8. După articolul 23112 se introduce un articol nou, 23113, cu următorul cuprins:

„Art. 23113. Administraţia de Stat a Aviaţiei Civile

(1) Funcţionarii cu atribuţii de control ai Administraţiei de Stat a Aviaţiei Civile sînt în drept să perfecteze procese-verbale de constatare a contravenţiilor menţionate la art. 113, 114, 115, 116, 1161 – 11610. 

(2) Sînt în drept să examineze cazurile cu privire la contravenţiile administrative şi să aplice sancţiuni administrative, în numele Administraţiei de Stat a Aviaţiei Civile, directorul general şi adjuncţii lui.


             (3)  Comandanţii aeronavelor civile sînt în drept să perfecteze procese-verbale de constatare a contravenţiilor administrative prevăzute de articolul 115 din prezentul Cod pe perioada îndeplinirii misiunii de zbor. Materialele cu privire la constatarea contravenţiei administrative se prezintă Administraţiei de Stat a Aviaţiei Civile pentru aplicarea sancţiunii administrative corespunzătoare.”

